מסילה מהירה 1

מסילה מהירה 1 (באנגלית: High Speed 1 או HS1) היא מסילה מהירה המחברת את העיר לונדון (בתחנת סנט פנקרס) למנהרת התעלה ומשם ליבשת אירופה. הפרויקט פותח בשני מקטעים, כאשר המקטע הראשון נפתח ב-28 בספטמבר 2003, והשני הושלם ב-2007. העלות הכוללת של הפרויקט הייתה כ-5.8 מיליארד ליש"ט (9 מיליארד דולר). ה-HS1 מאפשרת לרכבות להגיע למהירויות של עד 300 קמ"ש (186 מייל לשעה), היחידה בבריטניה המאפשרת מהירות כזו, אם כי המהירויות מופחתות בקטעי המנהרות הקרובים ללונדון וכאשר הרכבות מתקרבות לתחנת סנט פנקרס. מפעילות וקווים המסילה משמשת את שירות הנוסעים המהיר יורוסטאר, המחבר את הרשת הבריטית ליבשת אירופה, וכן קווי נוסעים של חברת סאות'איסטרן המשרתת את דרום-מזרח אנגליה. נכון לשנת 2024 עברו במסילה 60,134 רכבות בשנה (אפר' 2023–מרץ 2024), מהם 16,442 היו רכבות יורוסטאר בין-לאומיות (27.3%); 43,459 היו רכבות לאומיות בין עירוניות (70.2%) ו-233 רכבות משא (0.3%). ראו גם יורוסטאר TGV מסילה מהירה 2 (HS2) קישורים חיצוניים אתר האינטרנט הרשמי של מסילה מהירה 1 Richard de Cani, How High Speed 1 has influenced London's growth for the past 20 years, Arup, ‏פברואר 2024 הערות שוליים